

**Wesley János Lelkészképző Főiskola**

#### Szociális munka szak

|  |  |
| --- | --- |
| Tantárgy kódja | **SMAV913** |
| Tantárgy elnevezése | **Családon belüli bántalmazás**„Mert már nem úgy ütött, mint egy nőt, hanem, mint egy férfit”A kapcsolati erőszak alapfogalmai, dinamikája. Ennek a speciális szociális munkának jogi háttere, dilemmái.  |
| Tantárgy oktatójának neve | **Kissné Péter Zsuzsa** | Beosztása, tudományos fokozata | **óraadó oktató** |
| Tantárgy óraszáma | **nappali tagozaton 2 tanóra/ hét****levelező tagozaton 12 vagy16 tanóra/félév** |
| Tanóra típusa | **előadás, szeminárium, labor, tréning, terepgyakorlat**  |
| Meghirdetési időszak | **tavaszi félév** |
| Kreditszám | **2 kredit** |
| A tantárgy célja | A képzés célja, hogy eszközt adjak a leendő szociális munkásoknak, a bántalmazás dinamikájának megértéséhez, a bántalmazottakkal való speciális kommunikációban segítséget nyújtsak. Közösen választ keresünk arra, hogy hibáztatható-e az áldozat az őt ért erőszakért. Tényleg nincs közünk ahhoz, ami zárt ajtók mögött történik? Különös érzékenységgel tárgyaljuk a gyerekeket ért erőszakot, szexuális abúzust. Ránézünk a diszfunkcionális családokban élő felnőttek és gyerekek pszichés jellemzőire. Kitekintünk az emberkereskedelem és a prostitúció sajátos problematikájára is.Átbeszéljük a magyarországi krízisközpontok és krízisambulanciák működését, milyen lehetőségei vannak a szociális szakmában dolgozóknak? Mit tehet és mit ne tegyen a szociális munkás. Milyen szakmaközi együttműködésekre van szükség a sikeres mentésekhez. Kitérek a jogi háttérre is, mit tehet meg egy szociális munkás és mikor köteles, és kinek, jelzést adni. Így szóba kerülnek a szakma sajátos dilemmái is.  |
| Szükséges előtanulmányok, feltételezett tudásanyag | Nincs |
| Tantárgyi leírás | Az órák felépítésében fontos szerepet játszik a tárgyi tudás átadása mellett, kisfilmek vetítése, az interaktív gyakorlat orientált „játék” és az ajánlott irodalom, film közös megbeszélése. - Az órák első harmadában interaktív módon, a hallgatók bevonásával és a témába illő kisfilmek vetítésével fogom átadni a szakma elméleti ismereteit. Itt térek ki az előző órán kijelölt ajánlott irodalom és film megbeszélésére is- A második harmadban a gyakorlatorientált, önismereti elemekkel fűszerezett csoportos gyakorlattokra kerül sor. A hallgatóknak legyen rálátása arra, hogy miben és hogyan gátolja őket a személyes érintettség. Törekszem arra, hogy beleélhessék magukat a bántalmazottak érzéseibe, félelmeibe. - Az óra harmadik harmadában a hallgatók kérdéseire fogok válaszolni, mintegy „szakmai vitát” gerjesztve. Ha az idő engedi rövid esetleírás alapján megtárgyaljuk, hogy a hallgatók, mint szociális munkások, mit, hogyan és miért cselekednének.Terveim szerint az egész képzés a hallgatók teljes bevonásával történik, megmozgatva őket, hogy ránézhessenek a saját előítéleteikre, érintettségükre.  |
| Kötelező és **ajánlott** irodalom | NANE- Miért marad kiadványRanschburg Jenő: A meghitt erőszak[Bruce D. Perry](https://rukkola.hu/szerzok/83478-bruce_d_perry) - [Maia Szalavitz](https://rukkola.hu/szerzok/83479-maia_szalavitz): [A ​ketrecbe zárt fiú](https://rukkola.hu/konyvek/188475-a_ketrecbe_zart_fiu)Susan Forvard: Mérgező szülőkHercsel Adél: Láthatatlan pokolPaulinyi Tamás: Bólébáldr. Bánki György: Legnagyszerűbb könyv a nárcizmusrólMóricz Zsigmond: Árvácska Polcz Alain: Asszony a frontonÁkody Zsuzsa: LélekrablókMargaret Atwood: A szolgálólány meséjeÉmile Zola: NanaPéterfy- Novák Éva: EgyasszonyBeate Teresa Hanika: Soha senkinek - Amiről nem készül családi fotó Edith Eva Eger: A döntésPető Andrea: Elmondani az elmondhatatlant.  |
| Ismeretek ellenőrzésének módja | A félév során maximum 20% hiányzás engedélyezett, a csekély óraszám miatt.**Félévi jegy megszerzése**: A félév végén határidőre beadott félévi dolgozat megírásával történik. A dolgozathoz egy rövid esetleírást adok, elvárásom a segítő tevékenység leírása, a szociális munkás cselekvési lehetőségeire vonatkozik. A félévi dolgozat terjedelme: min. 1- max. 3 oldal, A félévi dolgozat formátuma: Times New Roman 12-es méretű betű, 1,5 sorköz, 2,5 margók A félévi dolgozat leadásának határideje és módja: A meghirdetett időpontban a tanáriban nyomtatva nevemre leadni, valamint egyidejűleg a galaxisok@gmail.com e-mail címre word-doc formátumban elküldeni. A leadott anyagnak a következőket kell tartalmaznia: kinyomtatott dolgozat.  |
| Tantárgy tárgyi követelményei | **tanterem – számítógép, projektor, flichart tábla, papír** |